i Lagoa Santa (Brasilien), fra Hjalmar Jensen's Ophold paa Java, 

 fra forskellige Botanikeres Besøg paa de vestindiske Øer, o. s. v. 



Ogsaa Ikke#Botanikere har Haven at takke for mange Forøgelser 

 af Plantebestanden. Nævnes bør i denne Sammenhæng, at H. V. G. 

 Rimestad i 1905 skænkede en større Samling ostindiske Orkidéer 

 (30 Arter i 500 Eksemplarer), medens Konsul Bartholdy leverede 

 en Samling amerikanske, og at Kontorchef Vesterdahl i 1922 skaffede 

 Haven en ny Samling Orkidéer fra Ostindien. Adskillige andre 

 Væksthusplanter er ogsaa i Aarenes Løb blevne skænkede af private 

 Personer (f. Eks. af Baron Ferd. von Muller, Melbourne) eller 

 af Foreninger, som f. Eks. det kgl. danske Haveselskab. Flere Gartnere 

 har glædet Haven ved Gaver af Samlinger af smukke Sorter af Pryd* 

 planter, saasom Tulipaner, Hippeastrum o. s. v. 



Den vigtigste Kilde til at vedligeholde og forny og forøge Havens 

 Plantebestand er imidlertid den gensidige Udveksling af Frø og 

 Plantedele, der finder Sted mellem de botaniske Haver Verden over. 



De fleste botaniske Haver lader hvert Aar indsamle Frø (Løg, 

 Knolde o. a. Formeringsorganer) af saa mange forskellige Plante* 

 arter, som de kan faa fat paa, først og fremmest i Haven selv, men 

 desuden ogsaa ofte ved Indsamling ude i Naturen. Navnene paa 

 alle disse Planter opføres i et trykt Katalog, der udsendes til alle 

 de Haver, vedkommende staar i Bytteforbindelse med, og disse 

 Haver gør Gengæld ved at sende deres egne tilsvarende Frøkata* 

 loger. Paa denne Maade sker der en international Bytning af Frø 

 mellem de botaniske Haver. 



Hvor stor Betydning dette Frøbytte har, vil bedst ses af en 

 Statistik, som er udarbejdet for vor Haves Vedkommende gennem 

 dens 50=:aarige Levetid. Den nedenfor gengivne Tabel viser, hvor* 

 mange Planter vor Have hvert Aar har haft opført i sit Frøkatalog 

 (Index seminum in Horto Universitatis Hauniensis anno- • • • collecf 

 torum), og det fremgaar heraf, at Antallet af Arter i det hele har 

 været stigende; det laveste Tal er 1,188 i 1874 og det højeste er 

 2,683 i 1922, altsaa med Fordobling. 



Tabellen fortæller endvidere, til hvormange botaniske Haver der 

 er udsendt Portioner af Frø, og disse Portioners Antal. Her staar 

 atter det første Aar af Havens Eksistens 1874 med det laveste Tal 

 (38 Haver og 2,587 Frøportioner) og det sidste Aar (1923) med det 

 højeste (125 Haver og 9,887 Frøportioner). Foruden botaniske Haver 

 har et Antal private Haver — dels tilhørende botanisk*interesserede 



32 . 



